Forma, patvirtinta Klaipėdos miesto savivaldybės administracijos direktoriaus

2009 m. birželio 30 d. įsakymu Nr. AD1-1133

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO** „**DĖL KLAIPĖDOS MIESTO KAPINIŲ STATUSO” PROJEKTO**

**1. Sprendimo projekto esmė, tikslai ir uždaviniai.**

Vadovaujantis Lietuvos Respublikos vietos savivaldos įstatymo 18 straipsnio 1 dalimi,

savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Teikiamo sprendimo projekto esmė – pripažinti netekusiu galios Klaipėdos miesto savivaldybės tarybos 2007 m. rugpjūčio 2 d. sprendimą Nr. T2-266 „Dėl Klaipėdos miesto kapinių statuso“ ir patvirtinti naują neveikiančių istorinių senųjų kapinių sąrašą, kuris atitiktų faktiškai esančių neveikiančių senųjų istorinių kapinių sudėtį ir skaičių Klaipėdos miesto teritorijoje.

**2. Projekto rengimo priežastys ir kuo remiantis parengtas sprendimo projektas.**

Kapinių tvarkymo taisyklėse, kurios patvirtintos Lietuvos Respublikos Vyriausybės 2008 m. balandžio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“, kapinės priskiriamos neveikiančioms, riboto laidojimo ar veikiančioms kapinėms.

Klaipėdos miesto savivaldybės taryba 2015 m. rugsėjo 24 d. sprendimu Nr. T2-228 patvirtino

Klaipėdos mieste veikiančių kapinių laidojimo, lankymo tvarkos aprašą. Riboto naudojimo kapinių Klaipėdos mieste nėra. Į Kultūros vertybių registrą įrašytų senovės kapinių bei neįrašytų į Registrą istorinių senovės kapinių Klaipėdos miesto teritorijoje yra 22. Klaipėdos miesto savivaldybės taryba 2007 m. rugpjūčio 2 d. sprendimu nr. T2-266 suteikė neveikiančių kapinių statusą 20-čiai kapinių. Išsiaiškinti netikslumai, sąrašas patikslintas, nutarta suformuoti naują Klaipėdos miesto savivaldybėje esančių neveikiančių kapinių sąrašą ir teikti Tarybai tvirtinti. Sprendimo projektas parengtas dėl faktiškai esančių neveikiančių senųjų kapinių Klaipėdos mieste ir Klaipėdos miesto savivaldybės tarybos 2007 m. rugpjūčio 2 d. sprendimu Nr. T2-266 „Dėl Klaipėdos miesto kapinių statuso“ sąrašo neatitikimo.

**3. Kokių rezultatų laukiama.**

Remiantis šiuo patvirtintu neveikiančių kapinių sąrašu, kapinės bus tiksliai lokalizuojamos, atlikus kadastrinius matavimus įregistruotos Nekilnojamojo turto registre, įtrauktos į Klaipėdos miesto savivaldybės administracijos apskaitos balansą, apibrėžiamos konkrečios darbų apimtys. Ateityje neįrašytos į Kultūros vertybių registrą (KVR) neveikiančios istorinės kapinės, atlikus visas reikalingas procedūras, bus teikiamos įrašyti į KVR.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Savivaldybės išlaidų projekto rengimui nebuvo.

**6. Lėšų poreikis sprendimo įgyvendinimui.**

Papildomų lėšų priėmus šį sprendimą reikėtų naujai įrašytų kapinių priežiūrai, informacinių stendų įrengimui.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma. Teigiamos: Klaipėdos miesto teritorijoje faktiškai esančių

neveikiančių kapinių inventorizavimas, tvarkymo ir priežiūros darbų apimčių bei kokybiškos apskaitos užtikrinimas.

**PRIDEDAMA:**

1. Klaipėdos miesto savivaldybės tarybos 2007 m. rugpjūčio 2 d. sprendimas Nr. T2-266 „Dėl

Klaipėdos miesto kapinių statuso“, kopija, 1 lapas;

1. Lietuvos Respublikos Klaipėdos rajono savivaldybės tarybos 2008 m. kovo 27 d. sprendimas

Nr. T11-114 „Dėl Klaipėdos rajono savivaldybės veikiančių, neveikiančių ir riboto laidojimo kapinių statuso suteikimo“, 3 lapai;

1. Lietuvos Respublikos vietos savivaldos įstatymo išrašas, 1 lapas;
2. Lietuvos Respublikos Vyriausybės 2008 m. lapkričio 19 d. nutarimu Nr. 1207 „ Dėl Lietuvos

Respublikos žmonių palaikų laidojimo įstatymo įgyvendinamųjų teisės aktų patvirtinimo“ patvirtintos Kapinių tvarkymo taisyklės, 1 lapas;

5. Klaipėdos miesto savivaldybės tarybos 2015 m. rugsėjo 24 d. sprendimas Nr. T2-228 „Dėl leidimų laidoti išdavimo, laidojimo ir viešųjų kapinių lankymo Klaipėdos miesto kapinėse tvarkos aprašo patvirtinimo“, 1 lapas.

Vedėjas Vitalijus Juška

Birutė Butkuvienė, tel. 39 60 77

2015-11-12